Paterna completa la seua oferta formativa municipal amb programes de cuina, comerç i ceràmica
22/10/2015

# Paterna completa la seua oferta formativa municipal amb programes de cuina, comerç i ceràmica

[![Paterna completa la seua oferta formativa municipal amb programes de cuina, comerç i ceràmica](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

22.10.2015

L’Ajuntament de Paterna ha rebut una subvenció 102.000 euros de la Direcció General de Formació Professional per a la impartició d’estos cursos a què assistiran 32 paterners i paterneres d’entre 16 i 25 anys

L’Ajuntament de Paterna completa la seua oferta formativa amb la realització de tres programes de qualificació bàsica sobre “Operacions bàsiques de cuina”, “Activitats auxiliars de comerç” i “Operacions de reproducció manual o semiautomàtica de productes ceràmics”.

Els nous cursos s’impartiran fins a finals de juny en el Centre Polivalent de Valentín Hernáez i a ells assistiran 36 alumnes de Paterna d’entre 16 i 25 anys.

Estos tres programes formatius seran possibles gràcies a la subvenció econòmica de 102.000 euros atorgada per la Direcció General de Formació Professional i Ensenyances de règim especial i per la qual el consistori també ha creat una borsa de treball per a la contractació de 5 professors, dos professors de formació bàsica per als tres programes i altres tres de formació específica, u per programa.

L’alcalde de Paterna, Juan Antonio Sagredo ha destacat “l’adhesió de l’Ajuntament de Paterna a tota aquella iniciativa que contribuïsca a ampliar la formació dels veïns i veïnes” i ha recordat que “estos cursos no sols milloren la formació dels alumnes en una professió, sinó que també augmenten les seues possibilitats de trobar una ocupació”.

En este sentit, el primer edil ha anunciat que, en la seua aposta per continuar augmentant i perfeccionant el nivell formatiu dels paterners i paterneres i afavorir la seua posterior inserció laboral, el consistori està estudiant la possibilitat de crear un pla municipal de formació que actue de ferramenta potenciadora de coneixements i generadora d’oportunitats laborals.